**Tiszaladány Község Önkormányzat Képviselő-testületének**

**2/2015. (I. 31.)önkormányzati rendelete**

**az államháztartáson kívüli támogatás átadására vonatkozó rendelkezésekről**

Tiszaladány Község Önkormányzat az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) pontjában meghatározott feladatkörben eljárva a következőket rendeli el:

1. **Általános rendelkezések**
2. § Tiszaladány község Önkormányzat Képviselő-testülete e rendeletben állapítja meg az államháztartáson kívüli támogatás átadásával kapcsolatos részletes feladatait és kötelezettségeit, valamint az Önkormányzat költségvetéséből államháztartáson kívüli támogatásokra fordítandó összeg felosztásának szabályait.
3. § Az Önkormányzat az államháztartáson kívüli támogatás átadásával kapcsolatos célja a civil társadalom erősítése, a természetes személyek, civil szerveztek helyi társadalmi szerepvállalásának segítése, az Önkormányzat és a civil szervezetek közötti partneri viszony és munkamegosztás előmozdítása a közfeladatok hatékonyabb ellátása érdekében, valamint a civil szervezetek számára nyújtott támogatás világossá, átláthatóvá, ellenőrizhetővé tétele.

**2. A rendelet hatálya**

1. § (1) A rendelet hatálya kiterjed Tiszaladány község közigazgatási területén élő természetes személyekre, valamint Tiszaladány község közigazgatási területén működő, az önkormányzat közigazgatási területén rendezvényt szervező, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó civil szervezetekre, továbbá az államháztartás körébe nem tartozó jogi személyekre, jogi személyiséggel nem rendelkező szervezetekre, akik részére az önkormányzat államháztartáson kívüli támogatást nyújt (pénzeszközt ad át).

(2) A rendelet hatálya nem terjed ki a magánszemélyeknek juttatott segélyekre, ösztöndíjakra, illetve a közfeladat-ellátására kötött megállapodás keretében átadott pénzeszközökre.

**3. Értelmező rendelkezés**

1. **§** E rendelet alkalmazásában:
2. államháztartáson kívüli támogatás: a természetes személyek és államháztartás körébe nem tartozó jogi személyek és jogi személyiséggel nem rendelkező szervezetek részére pénzeszköz átadása.
3. civil szervezet alapdokumentumai: létesítő okirat, bejegyző bírósági végzés, közhasznúsági nyilvántartásba vételi bírósági végzés
4. elszámolás: A Támogatottak e rendelet alkalmazásában akkor tett eleget elszámolási kötelezettségének, ha:

ca) a 14. § (1)-(2) bekezdésében meghatározottak szerint elszámolást nyújt be és

cb) a fel nem használt támogatást a 14. § (6) bekezdése szerint visszafizette és

1. a 14. § (1) és 15. § (1)-(2) bekezdése szerinti szöveges beszámolót nyújtott be és a Képviselő-testület a beszámolóját elfogadta, vagy
2. nem rendeltetésszerűen felhasznált összeget a 14. § (4) bekezdése szerint visszafizette.

**4. Az önkormányzat által támogatott tevékenységek**

1. . § Az önkormányzat által támogatott tevékenységek

a) kulturális örökségek helyi védelme, a helyi közművelődési tevékenység támogatása: kulturális tevékenységek, hagyományőrzés

b) egészséges életmód segítését célzó szolgáltatások, egészségmegőrzés

c) sport, ifjúsági ügyek, tömegsport, versenysport, látványsport

1. közreműködés a település közbiztonságának biztosításában, közrend, közbiztonság védelme.

**5. Az államháztartáson kívüli támogatás szabályai**

1. § (1) Az önkormányzat éves költségvetéséből az e rendeletben meghatározott alapelvek szerint nyújt államháztartáson kívüli támogatást.

(2) Az önkormányzat az államháztartáson kívüli forrás átadására éves költségvetésében keretösszeget különít el.

(3) Az önkormányzat a 100e Ft alatti támogatást egy összegben 100e Ft és 500e Ft közötti támogatást két egyenlő részletben finanszírozza a támogatási megállapodásban foglalt teljesítési ütemezés szerint.

1. § (1) Államháztartáson kívüli támogatás elszámolási kötelezettséggel járó, vissza nem térítendő céltámogatásként, nyújtható, amelyet pályázati úton lehet igényelni.
2. Az államháztartáson kívüli támogatás nyújtásának általános feltételei:
3. a tárgyévre vonatkozó pénzügyi, szakmai tervet kell benyújtani,
4. a pályázónak nincs lejárt köztartozása,
5. a pályázó a korábban kapott támogatásokkal elszámolt,
6. nincs folyamatban a pályázóval szemben a szerveződés megszüntetésére irányuló, valamint törlés iránti eljárás,
7. a pályázó a támogatásból megvalósított rendezvényein Tiszaladány község Önkormányzatát támogatóként tünteti fel.

**6.A pályázati eljárás**

1. § (1)Az államháztartáson kívüli támogatások adott évi keretösszegét a képviselő-testület állapítja meg a januárban sorra kerülő rendes testületi ülésén. A támogatásról a Képviselő-testület dönt.

(2) A támogatás e rendeletben meghatározott pályázati kiírás feltételeit a Képviselő-testület évente, február 5-ig határozza meg és közzéteszi az Önkormányzat hirdetőtábláján, illetve a tiszaladany.hu oldalon.

(3) A pályázatok benyújtási határideje: az adott költségvetési év február 28. nap 12 óra. Hiánypótlásra a pályázatok benyújtási határidejét követő 5 munkanapon belül van lehetőség.

(4) A beérkezett pályázatokat a Képviselő-testület – a hiánypótlási határidőt is figyelembe véve – a benyújtási határidőt követő soron következő rendes ülésén bírálja el.

1. §(1) A pályázati kiírásban meg kell határozni:
2. a lehetséges pályázók körét
3. a támogatás e rendelet 7. § (2) bekezdésében rögzített általános feltételeit,
4. a benyújtandó pályázatok kötelező elemeit
5. a pályázathoz csatolandó mellékletek és igazolások megnevezését
6. a pályázat benyújtásának határidejét,
7. a benyújtható pályázatok számát, keretösszegét.
8. § A pályázatnak tartalmazni kell:
9. a pályázó adatait,
10. az igényelt támogatás összegét,
11. a támogatandó program leírását,
12. § A pályázatokat Tiszaladány község Önkormányzat Jegyzőjéhez kell benyújtani papír alapon írásban, egy példányban.
13. § (1) A pályázat elbírálásának szempontjai:
14. az évente rendezett programok, rendezvények száma,
15. a programon, rendezvényen részt vevők száma,
16. a helyi lakosok aránya a részt vevőkhöz viszonyítva a helyben megvalósuló rendezvényeken,
17. a megvalósításhoz a pályázó mekkora önerővel rendelkezik,

(2) Az a pályázat részesül kedvezőbb elbírálásban, amelynek benyújtója

a) legalább két éve működik,

b) több programot rendez,

c)a részt vevőkön belül magasabb a helyi lakosok aránya.

d) előnyt élvez az a pályázó, ahol a támogatottak több mint fele helyi lakos.

(3) A pályázathoz csatolandó mellékletek:

1. pénzügyi, szakmai terv a megvalósítandó programra vonatkozóan,
2. a pályázó nyilatkozata arra vonatkozóan, hogy nincs lejárt köztartozása,
3. a pályázó nyilatkozata arra vonatkozóan, hogy a korábban kapott támogatással elszámolt,
4. a pályázó nyilatkozata arra vonatkozóan, hogy nincs folyamatban a pályázóval szemben a szerveződés megszüntetésére irányuló, valamint törlési kérelem. Amennyiben a pályázó természetes személy, nyilatkozat, hogy ezen melléklet benyújtási kötelezettsége pályázatára nézve nem releváns,
5. a pályázó nyilatkozata arra vonatkozóan, hogy a program megvalósításához mekkora önerővel rendelkezik,
6. a pályázó nyilatkozata arra vonatkozóan, hogy Tiszaladány község Önkormányzatát a rendezvényen, programon támogatóként tünteti fel,
7. civil szervezet esetén annak alapdokumentumai,
8. egyéb, a pályázati felhívásban megjelölt mellékletek.

**7. Az államháztartáson kívülre elkülönített keretből nyújtott támogatások felhasználása**

1. § (1) A támogatás elszámolási kötelezettség mellett kizárólag arra a célra használható fel, amelyre a támogató juttatta. A támogatást a támogatott köteles tárgyév december 31. napjáig felhasználni.
2. A támogató a támogatás felhasználását és az arról készült számadást ellenőrzi.
3. A pályázati támogatás felhasználására a polgármester az önkormányzat nevében megállapodást köt a támogatást igénybe vevővel.

A támogatás összegének a támogatott részére történő kifizetésére a megállapodás megkötését követően kerülhet sor.

1. A megállapodásnak tartalmaznia kell:
	1. a megállapodó felek megnevezését, címét, képviseletében eljáró személyeket,
	2. a támogatást nyújtó döntést,
	3. a támogatás összegét,
	4. a támogatás célját,
	5. a támogatás feltételeit,
	6. a pénzügyi teljesítést,
	7. a teljesítés ütemezését,
	8. a nem cél szerinti felhasználás esetén a visszatérítési kötelezettséget, a visszatérítés időpontját, időtartamát és feltételeit,
	9. a szakmai és pénzügyi elszámolás módját, idejét,
	10. a megállapodásban vállalt kötelezettségek nem teljesítésének következményeit,
	11. a támogatás felhasználásának határidejét,
	12. az ellenőrzési kötelezettség előírását.
2. Tiszaladány község Önkormányzat Képviselő-testülete a megállapodástól eláll, ha a támogatott valótlan adatot szolgáltatott. A támogatottnak az elállás közléstől számított 15 napon belül a nyújtott támogatást vissza kell fizetnie.

**8. A pályázati támogatással történő elszámolás**

1. § (1) A támogatott a támogatás összegével köteles a képviselő-testületnek – legkésőbb a tárgyévet követő év január 31 napjáig elszámolni. A pénzügyi elszámoláshoz szakmai és pénzügyi beszámolót kell mellékelni.

(2) A pénzügyi elszámolás a támogatási célokkal kapcsolatosan felmerülő költségekről kiállított számlákkal vagy szabályszerűen kiállított számviteli bizonylattal, és számlaösszesítővel történik.

(3) Amennyiben a támogatott határidőre a pénzügyi elszámolási, valamint a szakmai és pénzügyi beszámoló benyújtási kötelezettségének nem tesz eleget, úgy köteles a támogatás teljes összegét a mindenkor érvényes, a támogatás átvételét követő naptól számított késedelmi kamattal növelt összegben a tárgyévet követő évben, a képviselő-testület elszámolást felülvizsgáló döntésében előírt határidőig, de legkésőbb tárgy évet követő év március 10. napjáig visszafizetni.

(4) Amennyiben a támogatott pénzügyi elszámolásából az állapítható meg, hogy a támogatást nem rendeltetésszerűen használták fel, úgy a támogatott köteles a támogatás nem rendeltetésszerűen felhasznált részét a támogatás felhasználására a támogatási szerződésben meghatározott nyitva álló határidőt követő naptól - tárgy év december 31. napjától – számított, késedelmi kamattal növelt összegben a tárgyévet követő évben, a képviselő-testület elszámolást felülvizsgáló döntésében előírt határidőig, de legkésőbb tárgy évet követő év március 10. napjáig visszafizetni

(5) Amennyiben a pénzügyi elszámolás során megállapítást nyer, hogy a támogatott a pénzügyi tervhez képest kevesebb önrészt használt fel, a támogatás összegét ennek arányában csökkenteni kell.

(6) Amennyiben a támogatás odaítélését követően megállapítást nyer, hogy a támogatott nem jogosult a támogatás igénybevételére, úgy a (3) bekezdés rendelkezései szerint kell eljárni.

(7) Amennyiben a támogatott a számára odaítélt támogatást egészben vagy részben nem kívánja felhasználni, úgy ezt a szándékát köteles a támogatónak bejelenteni és a megállapodás módosítását kezdeményezni. Ebben az esetben a támogatott a fel nem használt támogatás összegét a megállapodás módosítását követő 15 napon belül, de legkésőbb támogatás felhasználására előírt határidőig köteles kamatmentesen visszafizetni. Amennyiben ezen kötelezettségének nem tesz eleget, a fel nem használt összeg vonatkozásában a (4) bek. rendelkezését kell értelemszerűen alkalmazni.

1. § (1) A pénzügyi beszámoló a pénzügyi elszámolás szöveges részletezése, magyarázata, melyben ki kell térni a támogatott működés, tevékenység, program, rendezvény teljes költségvonzatának ismertetésére, a rendelkezésre álló önerő részletezésére, valamint a támogatás felhasználására.

(2) A szakmai beszámoló tartalmazza a megállapodásban vállalt kötelezettség teljesítéséről szóló értékelést, az elért eredményeket.

(3) A szakmai beszámolót az alábbi elemekkel kell elkészíteni:

1. A szervezet megnevezése, címe (székhely, telefon , internetes oldal, e-mail cím), vezetőjének neve, elérhetősége (különös tekintettel, ha változás történt a fenti adatokban).
2. A szervezet fő tevékenységének megnevezése.
3. A támogatott tevékenység, program végrehajtásának eredménye, illetve – amennyiben még nem, vagy részben valósult meg – eddigi tapasztalatai, teljesíthetőségének lehetőségei.
4. A támogatott tevékenység, program közvetlen részt vevőinek száma, és az összes érintett becsült száma.
5. A támogatott tevékenység, program jellege.
6. A támogatott tevékenység, program egyszeri, vagy több évben is megismételhető, megvalósítható e.
7. Jövőbeni tervek, célok rövid leírása, azok megvalósításának lehetőségei
8. Egyéb tapasztalatok, vélemények, fontosnak tartott információk.

**9. Záró rendelkezések**

1. § (1)E rendelet kihirdetését követő napon lép hatályba.

(2) E rendelet rendelkezéseit a hatályba lépését követően az államháztartáson kívüli támogatás átadására vonatkozóan kell alkalmazni.

Péterné Ferencz Zsuzsanna sk. Dr. Liszkai Ferenc sk.

jegyző polgármester

***1. melléklet a 2./2015. (I. 31.)önkormányzati rendelethez***

***Tiszaladány Község Önkormányzata***

*3929 Tiszaladány, Kossuth u. 53.*

*Tel: 47/ 352- 835 Fax: 47/ 352 -835*

*e-mail:* *tiszaladany@gmail.com*

*honlap:* [1](http://www.tiszaladany.hu)

***P Á L Y Á Z A T I Ű R L A P***

**1. A pályázó adatai:**

1.1.A pályázó szerv neve:

1.2. Címe:

1.3. Telefon száma:

1.4. E-mail címe.:

1.5. Működési forma: (egyesület, szervezet stb):

1.6. A szervezet képviselője, telefonszáma:

1.7. Pályázati megbízott neve, címe, telefonszáma:

1.8. A pályázó szervezet számlaszáma:

**2. Pályázati cél rövid leírása:**

**3. A pályázati cél tervezett megvalósítása:**

3.1. A megvalósulás kezdő időpontja:

3.2. A pályázati program befejező időpontja

3.3. A megvalósításhoz szükséges teljes összeg:

3.4. Rendelkezésre álló egyéb forrás megnevezése:

3.5. Az igényelt támogatás összege:

**Egyéb adatok, információk a pályázó részéről:**

 ***a pályázó szervezet képviselőjének aláírása***

**Nyilatkozatok**

(Valamennyi nyilatkozatot dátummal és aláírással kell ellátni)

Büntetőjogi felelősségem tudatában **kijelentem**, hogy a székhely szerint illetékes állami-, illetve önkormányzati adóhatóság hatáskörébe tartozó, lejárt köztartozással, illetve az Európai Unió tradicionális saját forrásai címen tartozással nem rendelkezem.

Kelt: ……………........

 ……………………………………..

 a Pályázó aláírása

**Nyilatkozom**, hogy korábban kapott támogatással teljes körűen elszámoltam.

Kelt: …………………

 ……………………………………..

 a Pályázó aláírása

**Nyilatkozom**, hogy:

* a szervezettel szemben a szerveződés megszüntetésére irányuló, valamint törlési kérelem nincs folyamatban.\*
* magánszemélyként, e melléklet pályázatomra nézve nem releváns.\*

*\*(a megfelelő rész aláhúzandó)*

Kelt: …………………

 ……………………………………..

 a Pályázó aláírása

**Nyilatkozom**, hogy a program megvalósításához ……………. .- Forint önerő rendelkezésemre áll.

Kelt: …………………

 ……………………………………..

 a Pályázó aláírása

**Nyilatkozom**, hogy Tiszaladány község Önkormányzatát a rendezvényen, programon támogatóként tüntetem fel.

Kelt: …………………

 ……………………………………..

 a Pályázó aláírása

**A pályázati űrlaphoz csatolandó mellékletek:**

|  |  |
| --- | --- |
| Dokumentum megléte | **Dokumentum megnevezése** |
| ⁪ | Pénzügyi terv a megvalósítandó programra vonatkozóan |
| ⁪ | Civil szervezet esetén annak alapdokumentumai |

***2. melléklet a 2./2015. (I. 31.)önkormányzati rendelethez***

***Megállapodás***

amely létrejött egyrészről Tiszaladány község Önkormányzata (3929 Tiszaladány, Kossuth u. 53.) képviselője Dr. Liszkai Ferenc polgármester továbbiakban Önkormányzat, másrészről ……………………… (székhely, adószám : ) képviselője továbbiakban Támogatott között az alulírott helyen és napon az alábbi tartalommal:

1. Az államháztartáson kívüli támogatás átadására vonatkozó rendelkezésről szóló …/2015. (I. 31.) önkormányzati rendeletértelmében Tiszaladány község Önkormányzata ………………….Forint vissza nem térítendő céljellegű támogatást biztosít a Támogatott részére.
2. Az Önkormányzat a támogatást ……………………. finanszírozása jogcímén biztosítja a támogatott részére.
3. Az Önkormányzat ………………………….fizeti a támogatási összeget a támogatott alábbi bankszámlájára:
4. A Támogatott tudomásul veszi, hogy az átutalt pénzeszköz csak az e megállapodásban rögzített feladatok végrehajtásának finanszírozására használhatja fel.
5. A ***Támogatott*** a támogatás felhasználásáról ………. december 31-ig köteles az Önkormányzat felé hiánytalanul elszámolni. A pénzügyi elszámolás mellékleteként a számviteli előírásoknak megfelelő kiegyenlített számlák hitelesített másolatát, illetve a kifizetést igazoló egyéb dokumentumokat, számlát helyettesítő bizonylatokat a ***Önkormányzat*** részére a pénzügyi elszámolás keretében kell átadni. A számlákat záradékkal kell ellátni az alábbiak szerint: „elszámolva Tiszaladány község Önkormányzata által az államháztartáson kívüli támogatás átadására vonatkozó rendelkezésről szóló …/2015. (I. 31.) önkormányzati rendelet alapján nyújtott támogatás terhére.” Ezen túl szakmai beszámolót és értékelést kell készítenie a támogatás céljainak megvalósulásáról.
6. Amennyiben a ***Támogatott*** nem tesz eleget a megállapodás 5. pontjában rögzített határidőig az elszámolási kötelezettség teljesítésének, úgy a ***támogató*** további támogatást nem biztosít.
7. Amennyiben a támogatott határidőre a pénzügyi elszámolási, valamint a szakmai és pénzügyi beszámoló benyújtási kötelezettségének nem tesz eleget, úgy köteles a támogatás teljes összegét a mindenkor érvényes, a támogatás átvételét követő naptól számított késedelmi kamattal növelt összegben a tárgyévet követő évben, a képviselő-testület elszámolást felülvizsgáló döntésében előírt határidőig, de legkésőbb tárgy évet követő év március 10. napjáig visszafizetni.
8. Az Önkormányzat a benyújtott elszámolást felülvizsgálja és tételesen ellenőrzi. Az Önkormányzat a támogatás rendeltetésszerű felhasználását a helyszínen ellenőrizheti.

Kelt: ……………………………

…………………………. ……………………………….

Tiszaladány község Önkormányzat Támogatott

Pénzügyileg ellenjegyzem:

***3. melléklet a 2/2015. (I. 31.)önkormányzati rendelethez***

**PÁLYÁZATI FELHÍVÁS**

**Tiszaladány Község Önkormányzata**

pályázatot hirdet

(köz)feladatainak hatékonyabb ellátása érdekében

**A pályázat célja:** *a tiszaladányi székhelyű, vagy telephellyel rendelkező egyesületeknek, természetes személyeknek, sportszervezeteknek a város lakosságát érintő programok lebonyolításához nyújtandó támogatások biztosítása*.

1. **Pályázhatnak:**
* tiszaladányi székhellyel és működési területtel nyilvántartott szervezetek
	+ kulturális és sportrendezvények szervezésére Tiszaladány területén (helyi, megyei, régiós, országos hatókörre)
	+ az adott szervezet működését elősegítő eszközbeszerzésre, illetve a működésből adódó egyéb költségekre

Pályázatot csak olyan szervezetek nyújthatnak be, akikkel az Önkormányzatnak sem közművelődési megállapodása, sem más feladatellátásra vonatkozó szerződése nincs.

1. **A pénzügyi támogatás általános feltételei:**
* a tárgyévre vonatkozó pénzügyi tervet kell benyújtani,
* a pályázónak nincs lejárt köztartozása,
* a pályázó a korábban kapott támogatásokkal elszámolt,
* nincs folyamatban a pályázóval szemben a szerveződés megszüntetésére irányuló, valamint törlés iránti eljárás,
* pályázó rendezvényein Tiszaladány Község Önkormányzatát támogatóként tünteti fel.

Az elnyert támogatás kifizetésére a megállapodás megkötését követően kerül sor.

A finanszírozás rendje:

* 100e Ft alatti támogatás esetén egy összegben, a támogatásra javasolt esemény előtt egy hónappal,
* 100e Ft és 500e Ft közötti támogatás esetén két egyenlő részletben
1. **A pályázat beadásához szükséges űrlap kérhető a közös önkormányzati hivatal gazdasági hivatalában, illetve letölthető a www.tiszaladany.hu honlapról**.
2. **A pályázathoz az alábbi mellékletek csatolása szükséges:**
* pénzügyi terv a megvalósítandó programra vonatkozóan,
* civil szervezet esetén annak alapdokumentumai,
* Nyilatkozatok:
1. pályázó nyilatkozata arra vonatkozóan, hogy nincs lejárt köztartozása,
2. a pályázó nyilatkozata arra vonatkozóan, hogy a korábban kapott támogatással elszámolt,
3. a pályázó nyilatkozata arra vonatkozóan, hogy nincs folyamatban a pályázóval szemben a szerveződés megszüntetésére irányuló, valamint törlési kérelem. Amennyiben a pályázó természetes személy, nyilatkozat, hogy ezen melléklet pályázatára nézve nem releváns,
4. a pályázó nyilatkozata arra vonatkozóan, hogy a program megvalósításához mekkora önerővel rendelkezik,
5. a pályázó nyilatkozata arra vonatkozóan, hogy Tiszaladány község Önkormányzatát a rendezvényen, programon támogatóként tünteti fel,
6. **A pályázatok beérkezésének határideje**: ……………..

Elbírálás határideje: …………………………..

1. **A pályázat keretösszege: …………………..**

**Benyújtható pályázatok száma: ……….**

1. **A benyújtott pályázatokat Tiszaladány község Önkormányzat Képviselő-testülete bírálja el.**